Reeta-Leena Vestman

**Reeta-Leena Vestman** (o.s. **Korhola**, s. 1983 Helsinki) on suomalainen näyttelijä, laulaja ja muusikko.

## Elämä ja ura
Reeta Vestman on valmistunut näyttelijäksi arvostetun Royal Academy of Musicin musiikkiteatterilinjalta (Post Graduate Diploma in Musical Theatre) Lontoosta sekä musiikin maisteriksi Sibelius-Akatemiasta 2011. Vestman on sopraano ja hänen äänialansa kattaa 3,5 oktaavia. Hänet tunnetaan monipuolisena näyttelijänä, laulajana ja muusikkona, joka tulkitsee sekä rytmimusiikkia että klassista musiikkia. Vestman esiintyi Kaartin Combon solistina tasavallan presidentin itsenäisyyspäivän juhlavastaanotolla 2016. Hän on tehnyt pääroolit teoksissa Tästä asti aikaa (Emma, Seinäjoen Kaupunginteatteri 2018, ohaus Christian Lindroos), Naimakaupat Vegasissa (Betsy, Samppalinnan Kesäteatteri 2018, ohj. Heikki Sankari), Puhdistus (nuori Aliide, Kotkan Kaupunginteatteri 2017, ohjaus, Miko Jaakkola), Saturday Night Fever (Stephanie, Kotkan Kaupunginteatteri 2016–2017, ohjaus Snoopi Siren), The Sound of Music (Maria, Kuopion kaupunginteatteri 2014–2015, ohjaus Olli-Matti Oinonen), The Rocky Horror Show (Janet Weiss, Turun kaupunginteatteri 2013–2014, ohjaus Marika Vapaavuori), Viimeiset 5 vuotta – The Last 5 Years (Cathy, Suomen Musiikkiteatteriensemble 2012–2013, ohjaus Jermo Grundström) ja Kakola (Laura, Turun kaupunginteatteri 2011–2012, ohjaus Mikko Kouki). Vestman on myös mukana Broadwaylle tähtäävässä Johanna Telanderin säveltämässä Kalevala -musikaalissa New Yorkissa Maiden of the Rainbown roolissa. Hän opettaa musiikkiteatterilaulua Taideyliopiston Teatterikorkeakoulussa ja Sibelius-Akatemiassa.

Ennen näyttelijänuraansa Reeta Vestman toimi pop-folk yhtye Husky Rescuen solistina vuosina 2004–2010. Yhtye kiersi laajasti Isossa-Britanniassa, Euroopassa, Amerikassa ja Aasiassa klubeilla ja festivaaleilla, kuten Lollapalooza, Glastonbury, South by Southwest ja *Austin City Limits* ja julkaisi kolme studioalbumia Country Falls (2004), Ghost Is Not Real (2007) ja Ship of Light (2010) ja yhden remixes/rarities -kokoelman Other Worlds (2010), jotka ovat niittäneet kansainvälistä tunnustusta eri medioissa mm. Pitchfork, Q, NME, The Times, The Guardian, Daily Telegraph (Album of the Week), Mojo, Artrocker, Clash, Sunday Times (CD of the Week). Husky Rescuen musiikkia on kuultu myös eri tv- ohjelmissa ja mainoksissa mm. P&O, The Sopranos, One Three Hill ja Beck's. Hän on toiminut The Roots of Love -yhtyeen vokalistina, jonka debyyttialbumi Personal Contact julkaistiin keväällä 2015. Yhtyeen muut jäsenet ovat Pale Saarinen (harmonikka), Anssi Nykänen (rummut), Harri Taittonen (rhodes), Tuomas Metsberg (kitarat) ja Ape Anttila (basso).

Vestman on aloittanut taiteellisen toimintansa jo nuorena. 9-vuotiaana hän näytteli merkittävää henkilöhahmoa Tuomas Sallisen elokuvassa Routasydän (1993). Reeta-Leena Korhola voitti 11-vuotiaana vuoden 1995 Napero-Finlandian sadullaan *Saunatonttu* ja levytti ensimmäisen kerran Mari Kaasisen luotsaaman Tuppasuut-kansanmusiikkiyhtyeen riveissä (albumi Kukkana). Hän esiintyi myös television lasten- ja nuortenohjelmissa. 16-vuotiaana Vestman aloitti Anna Kuoppamäen Wilma-yhtyeen kosketinsoittajana ja taustalaulajana. Hän kirjoitti ylioppilaaksi Kallion ilmaisutaidon lukiosta ja solmi 18-vuotiaana levytyssopimuksen omista kappaleistaan Universal Musicin kanssa. Reetaleena-nimellä julkaistu sooloalbumi Avaimet ilmestyi 2005. Vestman on konsertoinut yhdessä muun muassa Carola Häggkvistin ja Saara Aallon kanssa sekä vieraillut lukuisten eri yhtyeiden ja artistien albumeilla, mm. Olavi Uusivirta, Pepe Deluxe, Bomfunk Mc's ja Out 'n' Loud ja esiintynyt laulaen useissa tv-ohjelmissa mm. Tartu Mikkiin, The Voice of Finland, Neljän Tähden Illallinen, Euroviisut, Huumaa ja Kauas Pudonneet. Reeta Vestman tekee freelance-muusikon töitä ja opettaa laulua yrityksensä Full Voice Oy:n kautta. Hän toimii myös ääninäyttelijänä sekä teattereiden äänivalmentajana. Hän on myös intohimoinen matkailija ja on voittanut Vuoden Traveller -tittelin vuonna 2007.

## Filmografia

### Elokuvat ja televisio

Lähde

## Teatteri

**Murhan ja rakkauden käsikirja*, Törnävän kesäteatteri, Seinäjoki 2022
**something rotten!/jotain mätää!*, Törnävän kesäteatteri, Seinäjoki 2021
**Tästä asti aikaa*, Seinäjoen Kaupunginteatteri (2018)
**Kalevala*, Maiden of The Rainbow, Corris Line Productions 2018 New York City (ohj. Johanna Telander)
**Naimakaupat Vegasissa* (Honeymoon in Vegas), päärooli Betsy, Samppalinnan Kesäteatteri 2018 (ohj. Heikki Sankari)
**Puhdistus*, nuori Aliide, Kotkan Kaupunginteatteri 2017 (ohj. Miko Jaakkola)
**Ronja Ryövärintytär*, Syöjätär, Kotkan Kaupunginteatteri 2017 (ohj. Marinelle Eklund-Wasama)
**Saturday Night Fever*, naispäärooli Stephanie, Kotkan Kaupunginteatteri 2016–2017 (ohj. Snoopi Siren)
**Suomi 99 -revyy*, 16 eri sketsihahmoa, Kotkan Kaupunginteatteri 2016–2017 (0hj. Pia Lunkka)
**Ylpeys ja ennakkoluulo*, Neiti Bingley, Kotkan Kaupunginteatteri 2016 (ohj. Tommi Kainulainen)
**The Sound of Music*, päärooli Maria, Kuopion Kaupunginteatteri 2014–2015 (ohj. Olli-Matti Oinonen)
**The Rocky Horror Show*, naispäärooli Janet Weiss, Turun Kaupunginteatteri 2013–2014 (ohj. Marika Vapaavuori)
**Viimeiset 5 Vuotta – The Last 5 Years,* päärooli Cathy Hyatt, Suomen Musiikkiteatteriensemble 2013 (ohj. Jermo Grundström)
**KAKOLA -rockmusikaali*, päärooli Laura, Turun Kaupunginteatteri 2012 (ohj. Mikko Kouki)
**Vaginamonologeja*, kertoja ja laulaja, Linnateatteri 2013 (ohj. Satu Rasila)
**Fred Astaire Cbaret,* kapellimestari ja ohjaaja (RAM 2011)
**Follies*, Emily Whitman, Sir Jack Lyon's Theatre 2011 (ohj. Karen Rabinowitz)
**Company*, Kathy, York Gate Studios 2010 (ohj. Sam Kenyon) 

Lähde

## Diskografia

### Albumit

* Out ' n Loud (2014)
* Husky Resuce – Ship of Light (Catskills Records 2010)
* Mikko Salmi – Jeesuksen ikäinen mies (Edel Records, 2009)
* Husky Rescue – Other World, Remixies and Rarities (Catskill Records 2007)
* Husky Rescue – Ghost Is Not Real (Catskills Records 2007)
* Pepe Deluxe – A Spare Time Machine (Catskills Records 2007)
* Reetaleena – Avaimet (Universal Music 2005)
*Husky Rescue – Country Falls (Catskills Records 2005)
* Bomfunk Mc's – Reversed Psychology (Universal Music 2004)
* Olavi Uusivirta – Nuoruustango (Universal Music 2003)

### Singlet

* Jouluna he kaikki ovat täällä (2020)
* Reeta Vestman & The Roots of Love – May This Be Love / Gypsy Eyes (Presence Records 2015)
* Husky Rescue: 
* *Summertime Cowboy*  (2004)
* *New Light of Tomorrow*  (2004)
* *Sleep Tight Tiger*  (2004)
* *City Lights*  (2004)
* *Diamonds In the Sky*  (2006) #18
* *My Home Ghost*  (2006) #18
* *Nightless Night*  (2007)
* *Caravan*  (2007)
* *We Shall Burn Bright*  (2009)
* *Sound of Love*  (2010)
* *They Are Coming*  (2010)
* Reetaleena: *Sun on turha* (2004)
# Sun on turha
# Sinun valoosi (akustinen studiolive)
* *Elokuvaa*
* Olavi Uusivirta feat. Reetaleena: Sininen Huvimaja (2003)

## Yksityiselämä
Vestmanin perheeseen kuuluvat aviomies Heikki Vestman ja kaksi lasta. Vestmanin äiti on poliitikko Eija-Riitta Korhola ja isä professori Atte Korhola.

## Lähteet

## Aiheesta muualla
* Reeta-Leena Korholan haastattelu City-lehdessä